stanford-oval/wikipedia huggingface dataset:
זפק
הזפק בעופות > הזפק בהלכה

לפי ההלכה, הזפק הוא אחד מסימני הטהרה של העופות:
”סימני העוף לא נאמרו [מן התורה], אבל אמרו חכמים: כל עוף... שיש לו אצבע יתירה וזפק וקורקבנו נקלף - טהור” (משנה, מסכת חולין ג,ו)
לגבי קרבן עולת העוף נאמר בתורה, שיש להסיר לפני ההקרבה את המוראה - שהיא הזפק.
הזפק בדבורים

דבורים יונקות צוף ואוגרות אותו בזפק שלהן. צוף פרחים עתיר בסוכרוז, ובזפק הדבורה אנזימים המסייעים בפירוק הסוכרוז לגלוקוז ולפרוקטוז. עם חזרת הדבורה לכוורת, היא מרוקנת את תכולת הזפק שלה החוצה לתוך תא צוף המיועד לשם כך, או לחלופין, מעבירה את תכולת הזפק שלה אל "פועלת" אחרת, לשם ייצור דבש ביערת דבש בכוורת.
הערות שוליים

↑  ספר ויקרא א,טז.
↑  מדרש תורת כהנים, דיבורא דנדבה, פרשה ז פסקה ט'; תלמוד בבלי מסכת זבחים סה,א.
זלטקו יונוזוביץ'

זלטקו יונוזוביץ' (נולד ב-26 בספטמבר 1987) הוא כדורגלן עבר אוסטרי ששיחק בעמדת הקשר. ליונוזוביץ 55 הופעות ושבעה שערים במדי נבחרת אוסטריה.
קריירת מועדונים

יונוזוביץ' נולד בלוזניצה שביוגוסלביה. בגיל 5 היגרה משפחתו לאוסטריה בעקבות מלחמת יוגוסלביה, ובגיל 12 הצטרף לקבוצת הילדים של גראצר א.ק.. כעבור כמה שנים קיבל אזרחות אוסטרית. לקראת סוף עונת 2004/2005 ערך את הופעת הבכורה שלו בבונדסליגה האוסטרית. כעבור שנתיים חתם באוסטריה קרנטן. כעבור עוד שנתיים חתם באוסטריה וינה, וכבר בעונת הבכורה שלו במועדון כבש 9 שערים. בשנת 2010 נבחר ל"כדורגלן האוסטרי של השנה". בינואר 2012 חתם בורדר ברמן מהבונדסליגה כאשר הוא חתם ל-3 וחצי שנים במועדון תמורת 800 אלף אירו. בעקבות יכולתו הטובה בפברואר 2015 הוערך חוזהו בעוד 3 וחצי שנים. את עונת 2014/2015 סיים שלישי בטבלת מלך הבישולים של הליגה אחרי קווין דה בראונה ותומאס מילר.
בקיץ 2018 עזב יונוזוביץ' את ורדר ברמן וחתם ברד בול זלצבורג.
קריירה בינלאומית

כאשר היה נער, יונוזוביץ' השתתף עם נבחרת הנוער בגביע העולם בכדורגל עד גיל 20 בשנת 2007. ב-1 במרץ 2006 הוא ערך את הופעת הבכורה שלו בנבחרת הבוגרת בהפסד 0–2 נגד קנדה. ב-7 באוקטובר 2011 הבקיע את שער הבכורה שלו בנבחרת בניצחון 1–4 נגד אזרבייג'ן. יונוזוביץ' היה שותף להעפלה של הנבחרת ליורו 2016 לראשונה כנבחרת שלא מארחת. ב-13 באוקטובר 2017 הודיע על פרישה מהנבחרת לאחר מוקדמות מונדיאל 2018.
תארים

רד בול זלצבורג
אליפות אוסטריה: 2018/2019, 2019/2020, 2020/2021, 2021/2022
גביע אוסטרי: 2018/2019, 2019/2020, 2020/2021, 2021/2022
חדקן שיניים אמריקאי

| חדקן שיניים אמריקאי |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
תת־מחלקה:: סחוס גרמיים
סדרה:: חדקנאים
משפחה:: חדקני שיניים
סוג:: Polyodon
מין:: חדקן שיניים אמריקאי
שם מדעי
 Polyodon spathula ‏1792
תחום תפוצה


חדקן שיניים אמריקאי (שם מדעי : Polyodon spathula) הוא מין של דג ממשפחת חדקני השיניים שבסדרת החדקנאים. זהו המין היחיד בסוגו ונותר גם היחיד במשפחתו לאחר היכחדותו של חדקן השיניים הסיני. הוא חי בנהרות ואגמים באמריקה הצפונית.
מאפיינים

אורכו של דג זה 1.5 מטר בממוצע ומשקלו 27 ק"ג ואולם מספר פרטים הגיעו לאורך 2.6 מטר ולמשקל 69 ק"ג. הוא בעל חרטום ארוך המזכיר את חרטום המפרשניים אך בצורתו רחב יותר ומעוגל. שלד הדג עשוי מסחוס והוא בעל סנפירים שמזכירים כריש.
דג זה חי בנהרות ואגמים לאורך ארצות הברית ובעיקר במיסיסיפי ויובליו וגם בימות הגדולות שבטווח הצפוני שלו. זהו מין המצוי בסיכון והוא מוגן בכל מדינות אמריקה.
החדקן ניזון מזואופלנקטון והוא פוער את פיו המכיל שורת "מזיפות" בדומה ללווייתנאים, איתם הוא אוסף את היצורים ומוציא את המים. לחדקן ישנה אמפולות לורנציני בחוטמו הקולטת חשמל, איתה הוא קולט יצורים את היצורים הקטנים.
הערות שוליים

↑  חדקן שיניים אמריקאי באתר הרשימה האדומה של IUCN
| --- | --- |
בקרת זהויות :  NKC: ph136876
זכויות להט"ב בצ'אד

| --- | --- |

צ'אד
 מעמד בחוק:  פלילי מאז 2017, עונש: עד 3 שנות מאסר וקנס של 100,000-500,000 פרנק CFA מרכז אפריקני
 טרנסג'נדריות:  אין הכרה בשינוי מגדר
 שירות צבאי:  לסביות, הומוסקסואלים, טרנסג'נדרים וביסקסואלים מוצהרים לא רשאים לשרת
 הגנה מפני אפליה:  אין הגנה מפני אפליה על רקע נטייה מינית או זהות מגדרית
 זכויות משפחה
 הכרה בזוגיות חד־מינית:  אין הכרה בזוגיות חד-מינית
 אימוץ:  אין הכרה באימוץ על ידי זוגות חד-מיניים
 
 הצבעה על הצהרת האו"ם:  נגד (תמכה בהצעה הנגדית מטעם סוריה)
זכויותיהם של לסביות, הומוסקסואלים, טרנסג'נדרים וביסקסואלים (להט"ב) בצ'אד כפופות לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים בעלי תחושת התאמה לזהותם המגדרית. פעילות הומוסקסואלית בין מבוגרים בהסכמה מוגדרת כעבירה פלילית במדינה מאז שנת 2017 ועלולה לשאת עונש של עד 3 שנות מאסר וקנס של 100,000-500,000 פרנק CFA מרכז אפריקני למורשעים. קודם לכן, הומוסקסואליות לא הופללה מעולם בשטחי המדינה.
מעמד בחוק

פעילות הומוסקסואלית בין מבוגרים בהסכמה מוגדרת כעבירה פלילית בצ'אד מאז 2017. לפני חקיקת ההפללה באותה שנה, לא הוגדרו הגבלות משפטיות על פעילות הומוסקסואלית מעולם במדינה. בשנת 2014 הוגשה הצעת חוק שנועדה להפליל הומוסקסואליות לראשונה במדינה עם עונש של עד 20 שנות מאסר בגין קיום מעשים הומוסקסואלים בין מבוגרים בהסכמה. עם זאת, נדחתה.
ב-12 בדצמבר 2016 העבירה האספה הלאומית (אנ') הצעת חוק לשינוי הקוד הפלילי הקיים שיפליל מאתה ואילך פעילות הומוסקסואלית בהצבעה של 111 בעד מול מתנגד 1 ו-4 נמנעים ויגדיר מעשים הומוסקסואלים בין מבוגרים בהסכמה כ-"עבירת עוון". ב-8 במאי 2017 הצעת החוק נחתמה על ידי הנשיא אידריס דבי ונכנסה לתוקף ב-1 באוגוסט 2017.
פרק ב' בנושא "עבירות אחרות נגד הגינות" של הסעיף ה-7 (הנוגע לעבירות מין) לקוד הפלילי, קובע כדלקמן:
"סעיף 354. כל המקיים יחסי מין עם בני אותו המין, דינו - מאסר 3 חודשים עד שנתיים וקנס של בין 50,000 ל-500,000 פרנק CFA מרכז אפריקני".
כחלק מתמיכתו בהצעת החוק, טען ראש הממשלה של צ'אד לשעבר, דלווה קסירה קומקויה (אנ'), מניע דתי לחקיקה באומרו: "הומוסקסואליות מגונה על ידי כל הדתות. איננו צריכים לסלוח על משהו שאלוהים עצמו דוחה כי מערביים אמרו כך או כך". הערתו ספגה ביקורת שליליות על ידי מספר היסטוריונים שטענו כי הומופוביה הובאה לצ'אד על ידי הקולוניאליזם הצרפתי-מערבי, למרות קיומו של החוק במדינה לפני השלטון הקולוניאלי שלא הפליל הומוסקסואליות מעולם, והוסיפו כי הומוסקסואליות הוגדרה כ-"די שגרתית ומקובלת לפני בואם של האירופאים בצ'אד". ארגון זכויות האדם, רוברט פ. קנדי זכויות אדם (אנ'), שבסיסו בארצות הברית, קרא לנשיא דבי שלא לחתום על השינויים בקוד הפלילי, שדווחו כמי שהובילו ל-"עלייה בהומופוביה באפריקה" בתגובה ל-"הגברת הנראות של אורח החיים ומעמדם המשפטי של הומוסקסואלים באפריקה ומעורבותם של דתיים פונדמנטליסטים שכללו מימון של מסעי פרסום הומופובים".
תנאי מחיה

דו"ח מעמד זכויות האדם לשנת 2010 שפורסם על ידי מחלקת המדינה של ארצות הברית מצא כי,
"לא היו ארגונים ידועים עבור זכויות להט"ב בצ'אד. בעוד היו מעט דיווחים על אלימות או אפליה נגד להט"ב, בעיקר בשל העובדה כי רוב מי שמוגדרים כלהט"ב הם דיסקרטיים לגבי נטייתם המינית או זהותם המגדרית עקב מגבלות חברתיות ותרבותיות נגד הומוסקסואליות".
טבלת סיכום

| --- | --- |
פעילות הומוסקסואלית חוקית:  (פלילי מאז 2017, עונש: עד 3 שנות מאסר וקנס של 100,000-500,000 פרנק CFA מרכז אפריקני)
גיל הסכמה שווה לזוגות הטרוסקסואלים: 
חוקים נגד אפליה בתעסוקה: 
חוקים נגד אפליה במתן סחורות ושירותים: 
חוקים נגד אפליה בכל התחומים האחרים (כולל אפליה עקיפה, דברי שטנה): 
נישואים חד-מיניים: 
הכרה בזוגיות חד-מינית (איחוד אזרחי, נישואי חוזה, ידועים בציבור): 
אימוץ משותף על ידי זוגות חד-מיניים: 
אימוץ ילד חורג בקרב זוגות חד-מיניים: 
גישה להפריה חוץ-גופית בקרב זוגות לסביות: 
הכרה משפטית בשינוי מגדר: 
לסביות, הומוסקסואלים, טרנסג'נדרים וביסקסואלים מוצהרים רשאים לשרת בצבא: 
איסור על ביצוע טיפול המרה בחוק: 
פונדקאות מסחרית לזוגות גברים הומוסקסואלים: 
גברים המקיימים יחסי מין עם גברים רשאים לתרום דם:
ראו גם

זכויות להט"ב
זכויות להט"ב באפריקה
הערות שוליים

↑  Joe Morgan, Chad passes law to make gay sex illegal, Gay Star News, ‏2016-12-15 (באנגלית בריטית)
↑  African Nation Chad Is The 77th Country To Criminalize Homosexuality - Towleroad Gay News (באנגלית אמריקאית)
↑  Why Africa is a hotbed of homophobia, the Guardian, ‏2014-02-23 (באנגלית)
↑  Anti-LGBT Groups Making Inroads Across East Africa, HuffPost, ‏2015-06-12 (באנגלית)
↑  Chad becomes 37th African state to seek ban on homosexuality, the Guardian, ‏2014-09-22 (באנגלית)
↑  CHAD, 2009-2017.state.gov
זמבואנגה סיטי

זמבואנגה סיטי (בפיליפינית: Lungsod ng Zamboanga, "לונגסוד נג זמבואנגה"; בצ'בקנו סמבואנגניו: Ciudad de Zamboanga, "סיודד דה סמבואנגה"; לעיתים נהגה סמבואנגה סיטי) היא העיר הגדולה ביותר במחוז חצי האי זמבואנגה בפיליפינים, ובירת המחוז בעבר. העיר נמצאת בחוף הדרומי חצי האי זמבואנגה, הנמצא על האי מינדנאו. בעיר מתגוררים למעלה מ-970,000 תושבים, מה שהופך אותה לעיר השישית בגודל אוכלוסייתה בפיליפינים.
היסטוריה

ההתיישבות הראשונה במקום בו נמצאת זמבואנגה סיטי כיום נוסדה על ידי בני שבטים ילידיים בסביבות המאה ה-12, אשר קראו לה "סונג לופה".
הספרדים הגיעו לאזור הפיליפינים לראשונה ב-1521. ב-1569 הם הקימו במקום התיישבות והציבו בה חיל מצב. בעשורים הבאים ההתיישבות הייתה אחד המרכזים הגדולים של הספרדים באי ותמכה במאמצי הכיבוש של הספרדים באזור. ב-1599 המבצר בהתיישבות נסגר ובמקומו נפתח אחד חדש באי סבו.
זמבואנגה סיטי הוקמה רשמית ב-23 ביוני 1635 בהוראת פליפה הרביעי, מלך ספרד. הספרדים הקימו בה מבצר שעמד בקרבות מול תושבים מקומיים שניסו לגרש את הספרדים במהלך המאות הבאות.
לאחר מלחמת ארצות הברית–ספרד ב-1898 הפיליפינים עברו לשליטת ארצות הברית. ב-1899 התושבים המקומיים בהנהגת ויסנטה אלברס הקימו באזור את רפובליקת זמבואנגה שזמבואנגה סיטי הייתה בירתה. הרפובליקה לא האריכה ימים וב-1903 שטחיה חזרו לשליטת ארצות הברית.
ב-1911 זמבואנגה סיטי קיבלה מעמד של עיר, אך הוא בוטל ב-1914.
ב-1936 העבירה האספה הלאומית של הפיליפינים חוק שנתן לזמבואנגה סיטי מעמד של עיר. החוק אושר רשמית בחתימתו של נשיא הפיליפינים באותה עת מנואל ל. קזון ב-12 באוקטובר באותה שנה. באותו זמן העיר הייתה המרכז הכלכלי של האי מינדנאו.
ב-2 במרץ 1942, במהלך מלחמת העולם השנייה, היפנים כבשו את זמבואנגה סיטי וביטלו את מעמד העיר שלה. זמבואנגה סיטי שוחררה על ידי כוחות אמריקניים במרץ 1945 ומעמד העיר הושב לה.
ב-1948 תושבי האי בסילן, שהיה חלק מזמבואנגה סיטי עד אז, נפרדו מהעיר והקימו עיר משל עצמם.
ב-1990 זמבואנגה סיטי הוכרזה כבירת מחוז חצי האי זמבואנגה. ב-2004 הבירה עברה לעיר פגדיאן.
כלכלה

הכלכלה המקומית מסתמכת על ייצוא אצות, גומי, פנינים, קופרה, מהגוני, דגים ופירות שונים, וכן על תיירות.
גאוגרפיה

זמבואנגה סיטי נמצאת בחוף של הקצה הדרומי של חצי האי זמבואנגה, הנמצא במזרח האי מינדנאו באוקיינוס השקט. בשטח העיר נכללים איים רבים הנמצאים בים לידו היא שוכנת.
גאוגרפיה > אקלים

זמבואנגה סיטי נמצאת באזור בו שורר אקלים סוואנה טרופי. במהלך כל השנה הטמפרטורה היומית הממוצעת היא בסביבות 27 מעלות צלזיוס ובכל חודש ממוצע המשקעים הוא למעלה מ-30 מילימטרים.
| אקלים בזמבואנגה סיטי> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בזמבואנגה סיטי> ינואר.31.9.22.4.32.4 | אקלים בזמבואנגה סיטי> פברואר.32.0.22.5.45.6 | אקלים בזמבואנגה סיטי> מרץ.32.3.23.2.37.1 | אקלים בזמבואנגה סיטי> אפריל.32.6.23.4.53.3 | אקלים בזמבואנגה סיטי> מאי.32.4.23.9.81.3 | אקלים בזמבואנגה סיטי> יוני.31.7.23.6.125.8 | אקלים בזמבואנגה סיטי> יולי.31.4.23.3.136.4 | אקלים בזמבואנגה סיטי> אוגוסט.31.7.23.4.114.0 | אקלים בזמבואנגה סיטי> ספטמבר.31.8.23.3.133.9 | אקלים בזמבואנגה סיטי> אוקטובר.31.8.23.2.157.1 | אקלים בזמבואנגה סיטי> נובמבר.31.7.23.3.98.8 | אקלים בזמבואנגה סיטי> דצמבר.32.1.22.7.51.0 | אקלים בזמבואנגה סיטי> שנה.31.95.23.18.1,066.7 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: מצפה הונג קונג
חינוך

בעיר פועלות מספר אוניברסיטאות, בהן אוניברסיטת אטנאו דה זמבואנגה.
תחבורה

את זמבואנגה סיטי משרת נמל התעופה הבינלאומי זמבואנגה, המציע טיסות ליעדים שונים בפיליפינים.
התחבורה הציבורית בעיר משתמשת באמצעים מגוונים, כמו אוטובוסים וג'יפנים.
ערים תאומות

אינדונזיה פקנברו, אינדונזיה
מלזיה סנדקן, מלזיה
הפיליפינים דיפולוג, הפיליפינים
הפיליפינים טרסה מרטירס, הפיליפינים
ספרד סרגוסה, ספרד
הערות שוליים

↑  מידע קלימטולוגי עבור זמבואנגה, הפיליפינים, 2003.
| --- | --- |
בקרת זהויות :  NLI: 987007534255305171  LCCN: n82069882  MusicBrainz: 394217fe-947f-4f97-9f1d-fecfa848db38  NARA: 10037689  VIAF: 137227961   WorldCat (עם VIAF): 137227961
חדקן סיר דריה

| חדקן סיר דריה |
| --- | --- |
 בול של טג'יקיסטן עם איור של חדקן סיר דריה
מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
סדרה:: חדקנאים
תת־סדרה:: Acipenseroidei
משפחה:: חדקניים
סוג:: פסודוסקפירינכוס
מין:: חדקן סיר דריה
שם מדעי
 Pseudoscaphirhynchus fedtschenkoi ‏קסלר, 1872

חדקן סיר דריה (שם מדעי: Pseudoscaphirhynchus fedtschenkoi) הוא מין של דג סחוס גרמי ממשפחת החדקניים, החי בנהר סיר דריה ובשפך שלו לימת אראל שבמרכז אסיה לחופי קזחסטן, טג'יקיסטן ואוזבקיסטן והוא מצוי בטבע בסכנת הכחדה חמורה, בעיקר עקב הקמת סכרים לאורך הנהר בו הוא חי.
תיאור

חדקן זה קטן ביותר ומגיע לאורך של 20 עד 65 סנטימטרים. הוא בעל גוף שטוח יחסית עשוי סחוס עם סנפירים שטוחים וזנב נמוך. החוטם רחב יחסית וקצר בעל בינים בולטים. הוא שוחה לאורך הקרקעית הבינונית או הרדודה באגם ומחפש טרף של חרקי מים שונים. לא ידוע הרבה על אורח חייו אך עונת הרבייה שלו מתרחשת באפריל.
החדקן האחרון שנצפה נראה ב-1960 כך שייתכן שהמין נכחד, אך הוא עדיין מופיע כמין בסכנת הכחדה באמנת וושינגטון ואתר IUCN.
הערות שוליים

↑  חדקן סיר דריה באתר הרשימה האדומה של IUCN
חדקן שיניים סיני

| חדקן שיניים סיני |
| --- | --- |

מצב שימור
 נכחד נכחד (EX) 
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
תת־מחלקה:: סחוס גרמיים
סדרה:: חדקנאים
משפחה:: חדקני שיניים
סוג:: Psephurus
מין:: חדקן שיניים סיני
שם מדעי
 Psephurus gladius ‏מרטנס, 1862

חדקן שיניים סיני (שם מדעי: Psephurus gladius) הוא מין נכחד של דג ממשפחת חדקני השיניים שבסדרת החדקנאים והיה המין היחיד בסוגו. הוא חי באגני הנהרות הגדולים, היאנגצה והנהר הצהוב, שבסין וחי גם במים המלוחים שלשפכי הנהרות.
מאפיינים

מין זה היה דג גדול מאוד ואחד מהגדולים שבבני סדרתו. אורכו יכול היה להגיע ל-3 מטרים (9.8 רגל) ומשקלו ל-300 ק"ג. הוא היה בעל חוטם גדול מאוד ולסת עליונה גדולה מהתחתונה. לדג היית רשת "מזיפות" בדומה ללווייתנאים איתה הוא היה מסנן יצורי פלנקטון מהמים ובולע אותם.
דיג חדקן השיניים הסיני התנהל במשך מאות שנים, ובשנות ה-70 הגיע שלל התפיסה לכ-25 טונות. מאז שנות ה-90 סווג חדקן שיניים סיני על ידי ה-IUCN כנתון בסכנת הכחדה חמורה ולא נצפה פרט חי שלו מאז שנת 2003. ב-2019 התפרסם מסמך מאת מכון המחקר הסיני לדגה ובו דווח כי המין נכחד סופית, ככל הנראה בין 2005 ל-2010, אם כי נכחד למעשה כבר ב-1993. ביולי 2022 הרשימה האדומה של IUCN התעדכנה ושינתה את מצב שימורו ל"נכחד".
הסיבה העיקרית להכחדת חדקן השיניים הסיני הייתה בנייתם של סכרי גזובה ושלושת הערוצים, אשר גרמו להפרדה בין האוכלוסיות ולחסימת חזרת הבוגרים מן הים אל פנים היבשת על מנת להשריץ. דיג יתר שימש גם הוא גורם משמעותי.
הערות שוליים

↑  חדקן שיניים סיני באתר הרשימה האדומה של IUCN
| --- | --- |
בקרת זהויות :  NLI: 987007292754305171  LCCN: sh00003656
ולוציזאורוס

| ולוציזאורוס |
| --- | --- |
 איור משוער של ולוציזאורוס
תקופה
קרטיקון עליון, 85 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
משפחה:: נואזאוריים
סוג:: ולוציזאורוס
מין:: Velocisaurus unicus
שם מדעי
 Velocisaurus ‏בונפרטה, 1991

ולוציזאורוס (שם מדעי: Velocisaurus; משמעות השם: "זוחל/לטאה זריזה") הוא סוג של דינוזאור בן למשפחת הנואזאוריים שהתקיים באמריקה הדרומית של הקרטיקון לפני 85 מיליון שנה מזמננו. המאובנים שלו התגלו בארגנטינה, ותוארו בשנת 1991 בידי החוקר הארגנטינאי חוסה בונפרטה (אנ').
תיאור

דינוזאור קדום זה היה קטן יחסית באורך 1.5 מטר לרבות הזנב, היה בעל עצמות חלולות, ונחשב לסוג הקטן ביותר במשפחתו. בכף רגלו היו ארבע אצבעות והשלישית הייתה החזקה מבין כולן והנושאת העיקרית של משקלו, דבר שלא ידוע אצל אף תרופוד כולל העופות, וכנראה התאים לתנאי ריצה מהירה. הדינוזאור היה בעל דמיון קלוש לולוצירפטור ממונגוליה, אך היה בעל טפרים שטוחים יחסית וגפיים קדמיות מנוונות יותר, בדומה לגפי האבליזאוריים הקרובים לו. ייתכן שהיה מכוסה בנוצות. בונפרטה העריך שהדינוזאור הקדום היה אוכל כל ולאו דווקא צייד מאחר שהטפרים של רגליו היו שטוחים מכדי לשסע טרף בריצה תוך זינוק כמו אצל הרפטורים. מספר עצמות שנבדקו הוערכו כשבורות משבר מאמץ, דבר המצוי במחלוקת.
חלק מהחוקרים העריכו שהוולוציזאורוס השתייך למשפחה עצמאית קרובה לנואזאוריים - Velocisauridae, אך הוא משויך למשפחה והוא קרוב בעיקר למסיאקזאורוס ממדגסקר והיה בעל לסתות ארוכות מלאות שיניים חדות שפנו קדימה מעט.
השקט שנשאר

מימון בקליפ לשיר, בסצנה בה נורה המאבטח
"השקט שנשאר" הוא השיר שאיתו התחרתה הזמרת שירי מימון בתחרות האירוויזיון לשנת 2005. מאוחר יותר צורף הפזמון כסינגל השני באלבומה הראשון, שירי מימון.
לשיר יש גם גרסה אנגלית. בעוד שבתחרות הקדם-אירוויזיון הושר השיר בעברית בלבד, בתחרות האירוויזיון (הן בחצי גמר והן בגמר) בחרה מימון לשיר את חציו הראשון של השיר עברית ואת חציו השני באנגלית. את המילים לגרסה באנגלית כתב בן גרין.
רקע והכרזה

הפזמון נכתב על ידי פיני ארונבייב ואייל שחר והולחן על ידי ארונבייב. הוא בוצע לראשונה בתחרות הקדם-אירוויזיון ב-2 במרץ 2005, ואיתו זכתה מימון במקום הראשון ובזכות לייצג את ישראל בתחרות האירוויזיון. ב-19 במאי ייצגה מימון את ישראל בחצי הגמר של האירוויזיון, כאשר השיר הוצג בשם "Hasheket Shenishar" וחלקו השני מושר באנגלית. השיר הגיע למקום ה-7 בתחרות וכך העפילה מימון לגמר. בשלב הגמר, אשר נערך ב-21 במאי, סיים השיר במקום ה-4 מתוך 24 מתמודדים. בזכות כך, העפילה ישראל אוטומטית לגמר האירוויזיון 2006, אשר נערך ביוון.
במקביל להכנות לאירוויזיון, הקליטה מימון גרסה באנגלית-מלאה לשיר, בשם "Time To Say Goodbye".
וידאו קליפ

הסיפור המתואר בקליפ הוא בהשראת הסרט "שומר הראש" בכיכובה של הזמרת ויטני יוסטון. במאי הקליפ הוא ליאור מולכו והצילום והעריכה נעשו בידי דנית סיגלר. הצילומים נערכו בדירת יוקרה בתל אביב, בנמל התעופה בן-גוריון, בבית החולים רמב"ם, במלון דן כרמל בחיפה וכן ברחובות העיר חיפה.
הקליפ שצולם לפזמון הכיל תוכן מסחרי סמוי, ולכן נמנעו בתחילה מלשדרו בערוץ 24. הוא שודר לבסוף, לאחר שהתברר שלמימון לא הייתה האפשרות לממן את הפקתו באופן אחר. הקליפ זכה להצלחה רבה ושודר בתוכנית "המבוקשים" של ערוץ 24 במשך יותר מתשעים יום ובמקום הראשון במשך כשבועיים. הוא אף הגיע למקום הראשון במצעד הקליפים בתוכנית "WORLD CHART EXPRESS" של ערוץ הטלוויזיה MTV באירופה.
פרשת זכויות היוצרים

במרץ 2005, הגישה הזמרת רוית הראל תביעה בבית משפט בטענה להפרת זכויות יוצרים על לחן השיר, אותו לטענתה הלחינה בשנת 1995 ביחד עם פיני ארונבייב. הראל טענה כי במקור הלחינה את השיר באנגלית (בגרסה זו הוא נקרא 'Hero Of My Heart') ודרשה לקבל קרדיט ותמלוגים. בקשתה לצו מניעה זמני נדחתה על ידי בית המשפט המחוזי בטענה כי הדבר עלול להוביל לפסילת השתתפות ישראל באירוויזיון ובכך יפגע הציבור הישראלי. מנכ"ל חברת התקליטים הליקון, רוני בראון, טען כי ארונבייב אכן עבד עם הראל, אולם הכחיש כי השתתפה בכתיבת הלחן.
ביוני 2015, הופיעה הראל לאודישן בעונה השנייה של תוכנית הריאליטי אקס פקטור, בה משתתפת מימון כשופטת. בתוכנית טענה הראל כי פרשה זו הסתיימה עם הסכם בבית משפט שאת פרטיו היא אינה יכולה למסור. ארונבייב מסר בתגובה כי "רוית פנתה לבית משפט ובית המשפט דחה את טענותיה. רוית לא רשומה כמלחינת השיר. אינה בעלת זכויות בלחן בשום צורה ושימשה כזמרת בהקלטת השיר".
במאגר הנתונים של אקו"ם, פיני ארונבייב חתום על הלחן באופן בלעדי.
יוצרי השיר

מילים לגרסה בעברית: פיני ארונבייב, אייל שחר
מילים לגרסה באנגלית: בן גרין
לחן, עיבוד והפקה מוזיקלית: פיני ארונבייב
גיטרות: אבי סינגולדה
פסנתר: חגי מזרחי
קלידים ותכנות: פיני ארונבייב
ייעוץ אמנותי: חיים רייכטל
קולות: יעל שחר, רננה כהן, סטסי קוזקוב
מיקומי שיא

|   ‏‏‏  מצעדים ודירוגים (2005)> מדינה |   ‏‏‏  מצעדים ודירוגים (2005)> מצעד |   ‏‏‏  מצעדים ודירוגים (2005)> מיקום שיא |   ‏‏‏  מצעדים ודירוגים (2005)>  |
| --- | --- | --- | --- |
|  ישראל | המצעד העברי השבועי של רשת ג' | 1 |  |
|  ישראל | רדיו ירושלים | 3 |  |
|   ‏‏‏  מצעדי סוף שנה (2005)> מדינה |   ‏‏‏  מצעדי סוף שנה (2005)> מצעד |   ‏‏‏  מצעדי סוף שנה (2005)> מיקום שיא |   ‏‏‏  מצעדי סוף שנה (2005)>  |
| --- | --- | --- | --- |
|  ישראל | המצעד הרשמי של גלגלצ | 2 |  |
|  ישראל | המצעד העברי השנתי של רשת ג' | 1 |  |
|   ‏‏‏  מצעדי עשור (2000–2009)> מדינה |   ‏‏‏  מצעדי עשור (2000–2009)> מצעד |   ‏‏‏  מצעדי עשור (2000–2009)> מיקום שיא |   ‏‏‏  מצעדי עשור (2000–2009)>  |
| --- | --- | --- | --- |
|  ישראל | פסקול העשור | 15 |  |
הערות שוליים

↑  אלמונית דורשת זכויות על השיר שזכה בקדם, באתר וואלה, 10 במרץ 2005
↑  יצחק דנון, ‏נדחה צו מניעה זמני נגד השמעת השיר של ישראל "השקט שנשאר" באירוויזיון, באתר גלובס, 27 באפריל 2005
↑  אקס פקטור ישראל, עונה 2, פרק 4: סוגרים מעגל, באתר רשת, יוני 2015
↑  רן בוקר, פזמון חוזר: לריאליטי נגמרים הזמרים, באתר ynet, 26 ביוני 2015
↑  פרטי הקרדיט של השיר 'השקט שנשאר', מספר יצירה 209841 - באתר אקו"ם
זלטורוג לאשקו

זלטורוג לאשקו (בסלובנית: Košarkarski klub Zlatorog) היא קבוצת כדורסל סלובנית מהעיירה לאשקו. המתמודדת בליגת העל הסלובנית.
היסטוריה

הקבוצה נוסדה בשנת 1969, והקדנציה הנוכחית בליגה הבכירה החלה בעונת 1996/97.
בעונת 2001/02 החלה הקבוצה להשתתף במסגרת הליגה האדריאטית והגיעה עד לשלב חצי הגמר. ובאותה עונה הגיעה הקבוצה גם לחצי גמר גביע קוראץ' והודחה על ידי נאנסי מצרפת.
בעונת 2003/04 זכתה הקבוצה בגביע הסלובני לאחר ניצחון בגמר מול אולימפיה ליובליאנה.
בעונת 2005/06, שיחק בקבוצה הישראלי אורי יצחקי.
הקבוצה מארחת את משחקיה באולם טרי לילה בעיירה, המכיל 2,500 מקומות. במשחקים מרובי קהל עומד לרשות הקבוצה ה"זלטורוג ארנה" בעיר צליה הסמוכה, המכיל 6,000 מקומות ישיבה.
תארים והישגים

הליגה הסלובנית :
מקום שני: 1999, 2000, 2004
חצי גמר: 2003, 2005, 2007, 2008, 2009, 2011, 2012, 2013
הגביע הסלובני :
זכייה (1): 2004
גמר: 1998, 1999, 2000, 2005, 2006, 2010
חצי גמר: 2002, 2003, 2009, 2011, 2012
גביע קוראץ' :
חצי גמר: 2002
הליגה האדריאטית :
חצי גמר: 2002
השתתפות באירופה

1997/98: יורוקאפ
1998/99: יורוקאפ
1999/00: סופרוליג
2000/01: גביע ספורטה
2001/02: גביע קוראץ' (חצי גמר)
2002/03: גביע יול"ב (שמינית גמר)
2004/05: גביע יול"ב
2008/09: יורוצ'לנג' (רבע הגמר)
שחקנים בולטים בעבר ובהווה

ארצות הברית לאנס האריס
ישראל אורי יצחקי
בוסניה והרצגובינה חסן ריזביץ'
סרביה דראגן דויצ'ין
סלובניה סאני בצ'ירוביץ'
סלובניה מילאן גוליוביץ'
סלובניה גוראן יוראק
סלובניה סמו אודריך
וסטו

| --- | --- |

 נתונים כלליים
 סוג:  חברה פרטית
 מייסדים:  יניב ברטלה, בן ציקל ואלון ליפשיץ
 תקופת הפעילות:  דצמבר 2018 – הווה (כ־5 שנים)
 מיקום המטה:  תל אביב-יפו 
 משרד ראשי:  תל אביב-יפו
 ענפי תעשייה:  פינטק, ביטוח
 מוצרים עיקריים:  זירת מסחר לביטוח משנה
 מנכ"ל:  עמי ברלב
 עובדים:  50 (אוגוסט 2023)
  
 vesttoo.com
 
וסטו בע"מ (באנגלית: Vesttoo) היא חברה פרטית ישראלית המפעילה זירת מסחר לקישור בין חברות ביטוח למשקיעים מוסדיים לשם קבלת ביטוח משנה.
היסטוריה

החברה הוקמה בדצמבר 2018 על ידי יניב ברטלה (מנכ"ל), בן ציקל (מנהל טכנולוגיות ראשי) ואלון ליפשיץ (Chief Financial Engineer). החברה פיתחה ומפעילה זירת מסחר מקוונת שמאפשרת לחברות ביטוח למצוא בשוק ההון משקיעים שיספקו להן ביטוח משנה בתחומי ביטוח חיים וביטוח אלמנטרי. הטכנולוגיה שפיתחה החברה מציגה את הסיכון האקטוארי בחבילות הביטוח המחפשות מבטחי משנה.
ביולי 2023 עלה חשד שמכתבי אשראי שהציג אחד מלקוחות החברה למבטחים היו מזויפים, ובעקבות החשד אחדים מבכירי החברה פרשו ממנה, ופוטרו 75% מעובדי החברה, שנותרה עם 50 עובדים. בהמשך מונה לחברה מנכ"ל זמני, עמי ברלב, במקומו של יניב ברטלה, ובית משפט בניו יורק הקפיא את כל נכסי החברה. ב-27 באוגוסט 2023 פוטרו שני מייסדי החברה, יניב ברטלה ואלון ליפשיץ. בהמשך הגישה החברה תביעה כנגד ברטלה, ליפשיץ ושלושה נוספים על סך 770 מיליון על זיוף מסמכים, הונאה ושימוש לרעה בכספי החברה. התביעה נדחתה על הסף.
היסטוריה > גיוס הון

ביולי 2020 גייסה החברה סכום של מיליוני דולרים בודדים. באוגוסט 2021 גייסה החברה 6 מיליון דולר.
בנובמבר 2021 גייסה החברה 15 מיליון דולר, לפי שווי של 300 מיליון דולר, בהובלת קרן הון הסיכון של Banco Santander (אנ').
באוקטובר 2022 גייסה החברה 80 מיליון דולר, לפי שווי של מיליארד דולר לאחר הכסף, והפכה לחד-קרן.
עם המשקיעים בחברה נמנית השותפות "שור-טק השקעות", שיחידות השתתפות שלה נסחרות בבורסה לניירות ערך בתל אביב.
הערות שוליים

↑  מאיר אורבך, תומר גנון ואלמוג עזר, החשד להונאות בחברת וסטו מוערך ב־4 מיליארד דולר, באתר כלכליסט, 19 ביולי 2023
↑  מאיר אורבך, התרסקות: וסטו מפטרת 75% מעובדיה, באתר כלכליסט, 1 באוגוסט 2023
↑  אלמוג עזר, שלב חדש במשבר של וסטו: בית משפט בניו יורק הקפיא את כל נכסיה, באתר כלכליסט, 11 באוגוסט 2023
↑  אלמוג עזר, בלעדיעם סיום חקירת ההונאה בחברת וסטו: שני המייסדים פוטרו, באתר כלכליסט, 28 באוגוסט 2023
↑   אופיר דור, "הוציאו סכומי עתק": וסטו דורשת 770 מיליון שקל ממייסדיה ומנהלים לשעבר, באתר TheMarker‏, 15 בספטמבר 2023
↑  מאיר אורבך, ביהמ"ש סילק על הסף את תביעת הענק של וסטו נגד מייסדי החברה, באתר כלכליסט, 20 בפברואר 2024
↑  הילה חיימוביץ׳, ‏חברת הסטארטאפ Vesttoo נחשפת עם גיוס ראשון, באתר Geektime‏, 2 ביולי 2020
↑  רפאל קאהאן, חברת הפינטק הישראלית וסטו גייסה 15 מיליון דולר, באתר כלכליסט, 22 בנובמבר 2021;
אושרי אלקסלסי, ‏סטארטאפ האינשורטק הישראלי Vesttoo גייס על פי שווי של 300 מיליון דולר, באתר Geektime‏, 23 בנובמבר 2021
↑  מאיר אורבך, יוניקורן פינטק חדש: וסטו מגייסת 80 מיליון דולר לפי שווי של מיליארד דולר, באתר כלכליסט, 25 באוקטובר 2022
↑  וסטו בע"מ (להלן: "וסטו") – עדכון הודעה לבורסה של "שור-טק השקעות – שותפות מוגבלת", 25 באוקטובר 2022